b'\n_START_ARTICLE_\nWi-Fi\n_START_SECTION_\nKanalvalg for 2,4 GHz\n_START_PARAGRAPH_\nI 2,4 GHz frekvensomr\xc3\xa5det er det muligt at v\xc3\xa6lge kanaler der delvis overlapper. Dette b\xc3\xb8r undg\xc3\xa5s, da det giver meget ringere performance end hvis man blot valgte den samme kanal._NEWLINE_I hele verden, undtagen Nordamerika og dele af Mellemamerika, kan man bruge kanal 1-13, hvilket betyder at man kan have 4 ikke overlappende kanaler, hvis man stopper med at underst\xc3\xb8tte 802.11b. Dog skal man v\xc3\xa6re opm\xc3\xa6rksom p\xc3\xa5 at en del udstyr ikke fungere p\xc3\xa5 kanal 13. Man skal derfor kun bruge kanal 13 til ekstra kapacitet, og sikre at der er et andet accesspoint der kan n\xc3\xa5 de klienter der ikke underst\xc3\xb8tter kanal 13._NEWLINE_Hvis man som ISP vil udbyde tr\xc3\xa5dl\xc3\xb8st datanet generelt, er det bedst at undg\xc3\xa5 kanal 12 og 13, da mange udl\xc3\xa6ndinges og turister PCeres og smartphones ops\xc3\xa6tning typisk kun tillader kanal 1-11. Skal det tr\xc3\xa5dl\xc3\xb8se datanet anvendes privat, kan kanal 12 og 13 med fordel ogs\xc3\xa5 anvendes.\n_START_SECTION_\nKanalvalg for 5 GHz\n_START_PARAGRAPH_\nI 5 GHz frekvensomr\xc3\xa5det overlapper kanaler kun n\xc3\xa5r en bredere kanal indeholder den mindre kanal. Private kan fint bruge 160 og 80 MHz kanaler, mens installationer med mange brugere og accesspoints anbefales at bruge 40 MHz kanaler._NEWLINE_Kanalerne fra 52 og opefter kr\xc3\xa6ver DFS. Hvilket betyder at access-pointet skal vente i et minut f\xc3\xb8r det m\xc3\xa5 benyttet kanalen. Hvis access-pointet under drift eller opstart opdager at kanalen bliver brugt af en radar, m\xc3\xa5 det ikke bruge kanalen i 10 minutter. Specielt for kanal 120, 124 og 128, som bliver brugt til vejr-radar, skal access-pointet venter i 10 minutter under opstart, og skal v\xc3\xa6re ekstra f\xc3\xb8lsomt. I praktisk betyder det at disse kanaler ikke kan bruges i Danmark, da access-pointet leverand\xc3\xb8rerne har valg at ikke at underst\xc3\xb8tte kanalerne.'